امين : اه باغي نتزوج بيك. غتكوني حاسة بيااا انا من قديم من ايامات لي كنتي فدار وقبل ميموت حتا خوك كنت كنغيك نقدر نقولك حب طفولة صراحة كنتي كتعجبيني بزاف لدرجة متصوريهاش وعقلتي فاش كنا عيدنا مشكورين وصورتك مع حولي. هديك هيا التصويرة لي كنت كل مرة كنت كنشوفك فيها وكنزيد نتعلق بيك كتر. حتا وليت باغييك وهادشي عرفااتو الوليدة من داكشي لي كنت كندير معاك فاش كنتي مريضة ونتي شفتي كنت مزال لا خدمة لا مستقبل غا لافاك. حتا جيت لكازا وخدمت. وبصراحة جيت غير على ودك. سمحت فقرايا وجيت باش نخدم وندير فلوس ونتزوج بيك. وهاد ايام ملي داز، عرس د وصال ماما قالت، ليا مكرهتكش كون تزوجتي بنت عمك وتما صارحتها بلي اناا كنبغيك بزاف وناوي نتزوج بيك ونديرك فعيني متخيليييش شحال كنبغيك نتي، عارفة الوليدة كتبغيك بزاف وغتكون حنينة معاك. والوليد هضر معايا وقال ليا نبني فوق منو سكنة وبغيت نتشاور معاك. الا بغيتي مبغيتيش نكري ليك حتا يحن الله ونشريو شي طريف ارض ولا ندفعو فشي بارطمة